google/wiki40b huggingface dataset:
Aril Edvardsen

Kall til evangelist

Umiddelbart etter sin radikale omvendelse i 1956 begynte Edvardsen sin søken etter apostolisk kristenliv slik han fant dette presentert i Bibelen. Våren 1960 mente han at han var kallet av Gud til å starte en verdensvid evangelisering; «Din livsoppgave skal være verdensvid evangelisering gjennom nasjonale vitner og gjennom nasjonale kirker»
I 1964 ble første sommerstevne avholdt i Sarons Dal i Kvinesdal. Han etablerte misjonssenter her. I 1966 tok Edvardsen i bruk radio i evangeliseringen. I 1979 ble programmene kringkastet på 60 stasjoner i fire verdensdeler og dekker 80 land. På 1980-tallet startet TV-eventyret i Sarons Dal. I dag når de 200 millioner mennesker 24 timer i døgnet.
Som misjonspredikant besøkte han de fleste land i verden. Særlig var han mye i Afrika og India. Edvardsen ble gjennom sin over 40 år lange tid som forkynner, en av Norges mest kjente predikanter.

Fred, forsoning og evangelisering

Aril Edvardsen gjorde et omfattende arbeid for fred og forsoning, og dette brakte ham i kontakt med ledere for andre religiøse retninger i land hvor han hadde sine møter. Han har deltatt på dialogkonferanser for å skape fred og vennskap mellom både religiøse og politiske ledere i mange konfliktområder.

Kontroverser og kritikk

Edvardsen var fra 1970-tallet pinsebevegelsens mest sentrale figur i Norge og markant ved sitt konservative teologiske ståsted. De siste årene endret han imidlertid sin teologiske stil noe. Han ble av noen kritisert for en uttalelse om at omvendte muslimer ikke trenger endre sin oppfatning om profeten Muhammed selv om de har blitt kristne. Kritikken gikk spesifikt ut på at han utviklet en form for religionblanding som i denne henseende plasserte ham utenfor sentral kristen tro.
I 1974 var Edvardsen den første pinseleder som slapp en katolsk prest opp på talerstolen. Dette var kontroversielt, særlig i pinsekristne kretser, fordi den katolske kirke ikke var regnet som «rettroende».
Sommeren 2004 gikk han, sammen med pastor Åge Åleskjær fra Oslo Kristne Senter, hardt ut mot politikeren Carl I. Hagens tale i Levende Ord samme sommer. Han pekte spesielt på Hagens negative karakteristikk av profeten Muhammed. Også Mellomkirkelig råd ved generalsekretær Olav Fykse Tveit tok et initiativ for felleskirkelig engasjement mot islamofobi og islamhets.
Edvardsen høstet også betydelig kritikk fra kristent hold da han i april 1998 møtte palestinernes daværende president Yasir Arafat og ensidig ba ham om unnskyldning for «all undertrykkelse».
Han har også møtt andre sider i konflikten, deriblant Shimon Peres, og ledere fra andre land i regionen.

Politikk

Edvardsen sa at han aldri stemte Arbeiderpartiet (Ap) ved noe valg, men at Kristelig Folkeparti (KrF) alltid fikk hans stemme – bortsett fra ved siste kommunevalg da han stemte på Senterpartiet av lokale grunner. Men han la ikke skjul på at han så positivt på et samarbeid mellom KrF og Ap. Han deltok de siste årene på flere fredskonferanser mellom ulike religiøse og politiske ledere rundt om i verden.
Kurtlar vadisi

Handling

Kurtlar vadisi-Første Episode
Første Episode handler om spesialagenten Ali Candan som jobber for den tyrkiske etterretningstjenesten. Han får ordre fra sin leder Aslan Akbey om å operere og forandre på ansiktet sitt, og komme inn i den tyrkiske Mafiaen, under navnet Polat Alemdar. Senere blir han leder for en av de tyrkiske mafia gruppene. Etter hvert finner han ut at han er sønn til lederen for tyrkiske mafia Mehmet Karahanli. Serien forteller også hvordan de amerikanske og israelske etterretningstjenestene opererer i blant annet Tyrkia og Midtøsten.
Anke Fuchs

Bakgrunn

Hun var datter av regjeringssjefen i bystaten Hamburg, Paul Nevermann, og hans hustru Grete. Foreldrene inviterte til hjemmet politikere som Herbert Wehner, Kurt Schumacher, Wilhelm Pieck og Otto Grotewohl. Foreldrene, begge bestefedre og to brødre var medlemmer av SPD. Selv ble hun med i partiets ungdomsorganisasjon (Falken) som skoleelev, og var aktiv i demonstrasjoner mot atomvåpen. Hun ble partimedlem i 1956, kort før hun tok abitur. Samme år begynte hun på jusstudere og i 1964 tok hun Zweiter Staatsexamen.

Karriere

Hun begynte så som sakkyndig, nærmere bestemt Referentin für Arbeitsrecht und Sozialpolitik, for Deutscher Gewerkschaftsbund (DGB) for distriktet Nordmark. Hun var med i styret for fagorganisasjonen IG Metall fra 1971 til 1978.
I 1977 ble Fuchs utnevnt til statssekretær i Departementet for arbeids- og sosialsaker av minister Herbert Ehrenberg. I 1979 ble hun partiledelsen (Parteivorstand) for SPD. Hun ble innvalgt i den vesttyske Forbundsdagen i 1980, da som representant for valgkretsen Köln II i Nordrhein-Westfalen.
Den 28. april 1982 ble Fuchs utnevnt til minister for ungdom, familie og helse av forbundskansler Helmut Schmidt. Etter de konservatives valgseier måtte hun gå av den 4. oktober 1982. 
Hun ble tilbudt å stå som kandidat som ministerpresident i Niedersachsen i 1980-årene, men avslo fordi Gerhard Schröder hadde sterkere støtte. I 1990 stod hun som SPDs kandidat for samme verv i Sachsen, men CDU med Kurt Biedenkopf vant valget.
Fuchs forble medlem av Forbundsdagen inntil 2002. Hun var visepresident for SPD-fraksjonen fra 1993 til 1998 og visepresident i Forbundsdagen fra 1998 til 2002. 
I mange år var hun president for Deutscher Mieterbund og for Friedrich Ebert-Stiftung fra 2003 til 2010. Hun fokuserte på nasjonal og internasjonal utdannelse, støtte til unge vitenskapsfolk, og europeisk politikk for fred og sosiale reformer. Hun var ærespresident fra 2010.
Fuchs var gift og hadde to barn. Hun døde 14. oktober etter lang tids sykdom.
Nordstrand Basketball Club

Nordstrand Basketball Club (NBC) ble formelt stiftet 20. april 1968. Klubben har i dag seniorlag i 1. divisjon for kvinner, og i 2. divisjon for menn, i tillegg til en håndfull lag i yngre årsklasser.
Klubben har hjemmebane i gymsalen til Nordseter skole (Oslo), men har også treninger i flere andre haller i byen grunnet plassmangel på skolen.

Dommere

Klubbens første Forbundsdommer var Ole Sorthe. I 2000 fikk klubben sin andre Forbundsdommer, Andreas Lind, som fortsatt er aktiv. I årene etter har klubben hatt flere dommere på øverste nivå, og klubben har for tiden én FIBA-dommer (Per-Kristian Larsen), og fire Forbundsdommere (Mindaugas Brusokas, Andreas Lind, Per Røgeberg og Sigurd Virik).

Historie

I 60-årene var idretten på Nordstrand gymnas organisert gjennom idrettslaget Noril, i skoleåret 65/66 startet de forsiktig opp en basketballgruppe. En av ildsjelene var Einar Engebretsen og i gruppens 2 første leveår var det ikke noe organisert seriespill. Skoleåret 1967/68 deltok Noril i en serie organisert av studentene i Oslo, serien bestod av studentlag og lag fra gymnas i Oslo. Vinteren 1968 deltok lagene til Nordstrand gymnas i Østlandsmesterskapet i basketball for gymnas hvor de fikk kraftig stryk av lagene fra Oslo`s vestkant, Asker og Bærum. Disse skolene hadde elever som allerede var engasjert i det første basketmiljøet som sakte hadde utviklet seg i årene som var gått siden den spede basketbegynnelsen i Norge. Ullern IF dannet basketballgruppe i 1956 og Bærum Basket ble stiftet i 1963. Nordstrand gymnas hadde i 60- og begynnelsen av 70-årene en meget driftig gymnastikklærer, Arvid Hellesund, som før sin utdannelse på Statens gymnastikkskole hadde stiftet bekjentskap med spillet mens han var i Canada i tjeneste for Marinen. Hellesund ville gi sine ivrigste basketelever muligheten til å revansjere tapene i Østlandsmesterskapet og sammen tok de kontakt med Nordstrand Idrettsforening (NIF). I noen måneder ble det forsøkt å danne en basketballgruppe i NIF og man hadde en slags låneavtale der håndballspillere fra NIF fylte opp lagene når man manglet spillere.
Basketspillerne fant ut at man var best tjent med å stå på egne ben, så de nødvendige papirer ble utfylt og innsendt, Nordstrand Basketball Club (NBC) var et faktum. Stiftelsen er registrert hos Oslo Idrettskrets den 20. april 1968, og gjør NBC til en av byens aller eldste basketballklubber. Klubben rekrutterte spillere fra alle Oslo`s sydøstre distrikter og vokste raskt opp til ca. 50 medlemmer, fordelt på senior damer og senior herrer. Basketrekruteringen på Nordstrand var i sterk konkurranse med håndballen i NIF, Bækkelaget SK og Oppsal IF som stod meget sterkt i lokalmiljøene med mange landslag- og juniorlandslagspillere.
Tartesa

Utbredelse

Slekten har sin hoved-utbredelse på Salomonøyene, men finnes også på nærliggende øyer som New Britain og New Ireland.
Askevikler

Utseende

En ganske liten (vingespenn 11-15 millimeter), gul, brokete vikler. Den hører til de mer fargerike av viklerne. Forvingens grunnfarge er gul, den ytre delen ofte mest mørkt brunlig, og det er en påfallende, lysgul flekk ved bakkanten. I vingens ytre del er det gjerne spredte, sølvfargede flekker. Bakvingen er nokså smal og mørkt gråbrun.

Levevis

Larvene lever på ask (Fraxinus) og liguster (Ligustrum). De voksne sommerfuglene flyr i mai-juli.

Utbredelse

Arten er utbredt i Europa, bortsett fra lengst i nord. I Norge følger den omtrent askens utbredelse.
Sjakhtarsk rajon

Sjakhtarsk rajon (ukrainsk: Шахтарський район) er en av de 33 rajoner i Donetsk oblast i det sørøstlige Ukraina. Det administrative sentrum er byen Sjakhtarsk.
Ane Carmen Roggen

Utdanning

Roggen studerte musikk ved musikklinja på Foss videregående skole der hun tok Examen artium i 1994. Hun tok en Mastergrad i Musicology ved Universitetet i Oslo, med hovedoppgaven Wayfaring voices : discursions into black vocal style in a Norwegian context (2008). Hun har også studert ved CUNY Graduate Center, New York og Universidad de Guanajuato, Guanajuato, Mexico (2000-01).

Karriere

Roggen er produsent for Rikskonsertene, og ble vel kjent i Norge da hun med sanggruppen Pitsj gav ut albumet Pitsj (2006), som ble spilt inn i studioene til The Real Group med produsenten Anders Edenroth, etterfulgt av suksess i NRK-konkurransen «Kjempesjansen». Pitsj var da hennes tvillingsøster Ida, Tora Augestad, Anine Kruse og Benedikte Kruse. Seinere erstattet Anja Eline Skybakmoen Tora Augestad. Roggen ble med i vokalgruppen «Quattro Stagioni» på albumet Nowell Sing We (2004) etterfulgt av et juleshow i 2006.
Georgij Malenkov

Bakgrunn

Georgij Malenkovs besteforeldre på farssiden var fra området rundt Ohrid på Balkan, i Det osmanske rike. Det var kommet endel folk derfra for å tjenestegjøre som offiserer i Den keiserlige russiske hær. 
Georgijs far var en rik bonde i guvernementet Orenburg, og sønnen hjalp av og til med forretningene. Moren var datter av en smed og barnebarn av en russisk-ortodoks prest.
Georgij Malenkov tok eksamen fra Orenburgs gymnasium noen få måneder før utbruddet av den russiske revolusjon.

Kommunist og politiker

Han sluttet seg til Den Røde Hær i 1918 og Sovjetunionens kommunistiske parti to år etter. Han kjempet mot Den hvite armé i den russiske borgerkrig, og var politisk kommissar på et propagandatog i Turkestan. Malenkov steg raskt i gradene i partiet som en del av den såkalte nomenklaturaen, og var, sammen med blant andre Nikita Khrusjtsjov aktiv i forbindelse med utryddelsene på 1930-tallet.
I 1946 ble Malenkov tatt opp i politbyrået, og i 1952 ble han medlem av Stalins sekretariat, et tegn på at han var blitt en av Stalins nærmeste allierte. Etter Stalins død overtok Malenkov vervet som Sovjetunionens statsminister, og var i to år landets formelle leder. Han var også for en kort periode partiets generalsekretær, men ble tvunget til å gå av til fordel for Khrusjtsjov.
Selv om de hadde hatt sine uenigheter, var Malenkov i 1953 blant dem som gikk mot henrettelsen av Lavrenti Berija. Han var også kritisk til atompolitikken og den ensidige satsingen på tungindustri som Khrusjtsjov var blant de varmeste forsvarerne av. Dette førte til at han i 1955 ble tvunget til å gå av som statsminister, og to år senere mistet han også plassen sin i politbyråets etterfølger, presidiet. 
Etter at han sammen med Vjatsjeslav Molotov og Lazar Kaganovitsj forsøkte å få gjennomslag for en annen politikk uten å lykkes ble han ekskludert av partiet i 1961 og sendt i indre eksil. 
Frem til sin død virket han som leder for et vannkraftverk i Kasakhstan.
Seksuell opphisselse

Seksuell opphisselse (også kalt: kåthet) er prosessen og tilstanden der et menneske eller et dyr er klart for seksuelt samkvem.

Seksuell opphisselse hos mennesker

I motsetning til de fleste andre dyr, kan mennesker av begge kjønn oppleve seksuell opphisselse gjennom hele året, og det finnes derfor ingen parringstid. Ting som kan føre til seksuell opphisselse hos mennesker er kjent som turn-ons. Gitt den riktige stimuleringen vil seksuell opphisselse føre til orgasme, men kan i seg selv være behagelig selv ved fravær av orgasme.

Menneskelig seksuell responssyklus

I løpet av 1950-tallet og 1960-tallet utførte William H. Masters og Virginia E. Johnson mange viktige studier innen feltet menneskelig seksualitet. I 1966 slapp de to en bok, Human Sexual Response, som beskrev fire stadier av psykologiske forandringer i mennesker under seksuell stimulering. Disse stadiene, etter når de opptrer, er opphisselse, platåfasen, orgasme og avslapning.
Se menneskelig seksuell responssyklus.

Homofobi og seksuell opphisselse

Den psykoanalytiske teorien har lenge påstått at homofobi kommer fra undertrykte homoseksuelle begjær. En studie viste at flere homofobiske heteroseksuelle menn (80%) viste tegn på opphisselse etter å ha fått vist bilder av homoseksuell sex enn ikke-homofobe heteroseksuelle menn (34%). Begge gruppene ble derimot i like stor grad opphisset av heteroseksuelt bildemateriale og lesbisk bildemateriale. Forfatterne bemerket også som et konkurrende forklaring at angst kan føre til opphisselse og kan være skyldig i forskjellen, så mer forskning trengs for å teste ut disse to forklaringene.

Kjønnslige operasjoner og seksuell opphisselse

Vitenskapelig data viser at mannlig omskjæring fører til nevrologiske forandringer i den menneskelige hjerne, noe som hevdes å føre til lavere evne til seksuell opphisselse. En annen studie antydet at opphisselsen til en manns kvinnelige partner også blir påvirket.

Seksuell opphisselse i andre dyr

Man forstår ikke fullt ut hvordan andre dyr forholder seg til hverandre seksuelt, men aktuell forskning antyder at dyr, som mennesker, nyter seksuelle forhold. Dette viser seg spesielt hos hunder, delfiner og dvergsjimpanser.
Forsterker

Transduktor

(Magnetforsterkeren (transduktoren) er et unntak som forsterker ved at magnetiseringen i en spolekjerne forandres kontrollert. Den forsterker lite, forvrenger endel og har en lav øvre grensefrekvens.)
I figuren er G et jevnt AC hjelpesignal som metter kjernen ved amplitudene. Kjernen har en praktisk talt rettvinklet hysteresekurve med et klart metningspunkt. R symboliserer inngangssignalet ved variering av verdien, altså av viklingens strøm, og L er lasten, som ofte må befris for hjelpesignalets frekvens. Siden en liten økning i magnetsiseringen styrer store endringer i kjernens metning for hjelpesignalet, styrer inngangsstrømmen en adskillig større utgangsstrøm. Signalet som forsterkes kan ikke ha frekvenser som ligger mye over en tidel av hjelpespenningen sin frekvens.

Chopper-forsterker

1/f støy setter en barriere for vanlig, linjær forsterkning av svært lavfrekvente og svake signaler. 1/f støyen øker sterkt når f går mot 0, og oppfattes som en varierende DC offsetspenning i forsterkertrinnet.
Signaler som har interessant informasjon ved svært lave frekvenser (1/1000 til 100 Hz) kan utelukkende forsterkes i såkalte chopper-forsterkere. Disse forsterkerne modulerer signalet opp til høyere frekvenser ved hjelp av en chopper (hakker) før forsterkning skjer. Chopperen består av fire analoge brytere i en brokopling og presenterer signalet til forsterkeren som avvekslende normalt og fasevendt, med en jevn frekvens. Forsterkningen foregår ved chopperfrekvensen og høyere frekvenser der kun termisk støy rår. Etter AC-forsterkning demoduleres signalet (det hakkes tilbake) slik at det igjen får sin opprinnelige form, men adskillig forsterket. Rester av hakkeprosessen fjernes til slutt med et lavpassfilter. Resultatet er en DC-forsterker med sterkt redusert 1/f støy og offset-feil. Reduksjonen er gitt av forsterkningsmengden slik at ved 100x forsterkning er 1/f-støyen og offsetfeilen redusert 100 ganger.
En chopper-forsterker er ikke det samme som en chopper-stabilisert forsterker.
Huset Welf

Huset Welf (også Guelf eller Guelph) var en tysk fyrsteslekt fra Sachsen som i forbund med pavemakten bekjempet hohenstaufiske keiserne og tilhengerne deres. Fra denne slekten har det kommet mange tyske og britiske monarker fra 1000- til 1900-tallet, og keiser Ivan VI av Russland på 1700-tallet.
Siden welferne tok ledelsen blant opprørerne mot keiserne kom etter hvert navnet welfer (med italiensk staving guelfer) til å bli brukt som partinavn på keiserens motstandere og pavens tilhengere. Dette partiet besto hovedsakelig av adel og bypatrisiere. Keiserens tilhengere fikk betegnelsen ghibellinere, en betegnelse av uviss opprinnelse. Begge partinavna blei seinere overført og brukt i Italia.
En av de mest berømte welferne var hertug Henrik Løve, som på den tida var en av Tysklands mektigste.
South Park (sesong 9)

Dette er en oversikt over South Park-episoder i sesong 9:

Best Friends Forever

Episode 129 av tv-serien South Park. Denne episoden tar opp hvorvidt det er riktig å holde folk i live med maskiner. Episoden vant en Emmy-pris.

Handling

Kenny McCormick får tak i den første PSPen i South Park og spiller "Heaven vs. Hell" døgnet rundt. Idet han runder spillet går han over en vei, og blir påkjørt av en bil, men i motsetning til de fleste andre ganger han har dødd er han ikke helt død denne gangen. Han blir holdt i live med maskiner. Det viser seg etterhvert at Kenny ble påkjørt av en grunn, PSPen er nemlig laget av Gud for å finne ut hvem som er verdig til å lede himmelens hær. Kenny er deres "Keanu Reeves" som skal redde dem fra Helvetes styrker. Men ved hjelp av maskinene vender Kenny tilbake til live og forsvinner fra himmelen. På jorda er debatten igang om hvorvidt Kenny skal holdes i live eller ikke, med Cartman, som vil arve Kennys PSP på den ene siden og Kyle Broflovski og Stan Marsh på den andre siden. Englene blir derfor sendt til jorda for å skru av maskinene og redde himmelen.

The Death of Eric Cartman

Dette er episode 131 av tv-serien South Park. I denne episoden tror Eric Cartman han er død.

Handling

Etter å ha gjort noe helt utilgivelig, bestemmer guttene seg for å ignorere Cartman. Cartman skjønner ikke hva som skjer, men når han kommer hjem og hører moren ha seksuelt samkvem med en reparatør og mistolker det som gråt, tror han han er død. Fortvilet går han rundt til han møter Butters, som ikke er med på å ignorere ham. Han overbeviser Butters om at han er død og sammen drar de rundt for å gjøre opp for alt det gale Cartman har gjort.

Marjorine

Dette er episode 134 av tv-serien South Park. I denne episoden prøver guttene å få tak i jentenes spå.

Handling

Episoden starter med at Cartman har samlet alle guttene i kjelleren sin for å fortelle dem om jentenes nye maskin som kan se inn i fremtiden. De iverksetter en plan for å få tak i denne fantastiske maskinen, som involverer at Butters later som han dreper seg selv og kler seg ut som "den nye jenta", Marjorine.
Costa Ricas lovgivende forsamling

Costa Ricas lovgivende forsamling (spansk: Asamblea Legislativa) er den ettkammers lovgivende forsamlinga i Costa Rica. Den utgjøres av 57 representanter, som velges for fireårsperioder som starter 1. mai i valgår, samtidig som presidenten innsettes. Ingen representanter kan gjenvelges for påfølgende fireårsperiode.
Forsamlingsbygninga befinner seg på Cuesta de Moras i distriktet Carmen i hovedstaden San José, og sto ferdig i 1958.
Oleg Ivanov

Landslaget

7. juni 2015 spilte han sin første landskamp for Russland mot Hviterussland.
Han ble tatt ut i Russlands EM-tropp til EM i Frankrike 2016.
Deutsche Tageszeitung

Deutsche Tageszeitung var en overregional dagsavis som ble utgitt i det tyske rike fra 1894 til 1934. I utgangspunktet ble den lest av middelklassen, bønder, leger og advokater, og senere også av storbønder, industriherrer, bankierer og statsråder, regionalt såvel som nasjonalt. Avisen utkom på hverdager med en morgen- og en kveldsutgave, og på søndager med bare en morgenutgave. I det store og hele ble Deutsche Tageszeitung ansett som en seriøs avis.
Under Weimarrepublikken inntok den sterke antirepublikanske tendenser. Fra 1925 ble konservative, overveiende nøytrale emner behandlet, som var i samsvar med holdningene til tyske herreklubber. Etter nasjonalsosialistenes maktovertagelse, mistet avisen raskt sin innflytelse.
Heidal kommune

Heidal er en tidligere kommune i Oppland fylke. Kommunen ble opprettet i 1908 da den ble skilt ut fra Vågå kommune. 1. januar 1965 ble den slått sammen med Sel kommune.
Området er i dag kjent som Heidal i Sel.
Aegognathus leuthneri

Utseende

En nokså liten (ca. 15 millimeter), brunrød og svart hjortebiller. Hannen har sterkt forstørrede kjever som er krumme med en liten tann på innersiden. Kjevene er svarte, hodet svart med et par diffuse, rødlige flekker og pronotum mørkt brunrødt med svarte, vinkelformede tegninger, dekkvingene mørkt rødlige. Hodet er rektangulært, mye bredere enn langt, foran bredt og nokså dypt, U-formet innbuktet, fint og spredt punktert. Pronotum er avrundet firkantet, innsnevret ved roten, tettere punktert, med et par groper litt foran midten. Dekkvingene er nokså sterkt punkterte. Beina er svarte. Hunnen ligner hannen men uten de forstørrede hodet og kjevene, oversiden blankere og tett punktert over alt.

Utbredelse

Arten lever i Peru.
Jabaman

Jabaman (Kristoffer Selvig, født 1989) er en tysk-norsk reggae- og dancehall-artist og  musiker basert i Tønsberg. Han betegnes som en ambassadør for reggae i Norge hvor han har hatt flere radiohits, deriblant «Row This Boat» som fikk gode anmeldelser.
Han har gitt ut flere singler som blant annet «Harder Than That», «She Want» med Stella Mwangi og undergrunnshitten «How She Movin» med Inna Di Lights. Han var MC i et reggae soundsystem i noen år.
Sommeren 2009 ble Jabaman kåret som Ukas Urørt med singelen «One More Time» som også ble en radiohit, og i januar 2010 ble «One More Time» nominert som årets låt av NRK etter over et halvt år på radio. Låta har blitt brukt i flere norske reklame- og kortfilmer.
I 2011 startet han plateselskapet Tunesberg Records.
Singelen «Everywhere I Go» fikk god radiorotasjon i Bulgaria.
I 2016 slapp han singelen «Fata Morgana» med produsentduoen Edeema som ble en radiohit i Norge på NRK P3 og P1.
Storsteinnes skole

Storsteinnes skole er en barne- og ungdomsskole i Storsteinnes i Balsfjord kommune i Troms. Den er den største barne- og ungdomsskolen i kommunen. Skolen har undervisning for elever fra 1. til 10. klasse, samt skolefritidsordning for elever fra 1. til 4. klasse. Skolen var ferdigbygget i 2010.
Volkspark Friedrichshain

Volkspark Friedrichshain er en stor park og et rekreasjonsområde i ortsteilen Friedrichshain i Berlin. Området grenser i nord til boligområdet Bötzowviertel i Prenzlauer Berg.
Parken var den første anlagte kommunale park i Berlin. Etter en ide av Peter Joseph Lenné vedtok Berliner Stadtverordnetenversammlung i 1840 å bygge en park for den tett befolkete bydelen. Anledningen var tronjubileet til Friedrich II.